 Nigeria vs DR Congo: Eagles gbá ọmì pẹlú Leopard ní Pọtá Orilẹ-ede Naijiria wa lara orilẹ-ede marun un lati ile Afrika ti yoo kopa ni Russia 2018 Ìfẹsẹwọnsẹ náà wà lára ipalemo ìkọ Super Eagles ṣaaju ìdíje ife ẹyẹ àgbáyé to n bò lónà ní Russia Troost Ekong ló kọkọ jẹ ni iṣẹju kẹẹdogun ìfẹsẹwọnsẹ náà. Eeyan to le ni ẹgbẹrun lọna ọgbọn lo wa wo Ìfẹsẹwọnsẹ naa ni papa isere Adokiye Amaesimaka Ìkọ DR Congo kò fi ọwọ fún ìkọ Super Eagles ti wọn sì n damu aṣọle Super Eagles títí ti adari ìdíje náà fi fún wọn ní gbé e silẹ gbá a síle ni iṣẹju kéjídínlọgọrin ìfẹsẹwọnsẹ naa. Ọwọ ẹrọ ní Malongo Ngita fi gbá a wo inú àwọn Nàìjíríà. Ifẹsẹwọnsẹ ọlọrẹsọrẹ yii ni ikẹyin ti Ìkọ Super Eagles yoo gba ki wọn to bẹrẹ imura ni pẹrẹwu de idije ife ẹyẹ agbaye Russia 2018. : Ìkọ agbaboolu Super Eagles orílè-èdè Nàìjíríà ati akẹgbẹ wọn láti orílè-èdè DR Congo ti gba àmì ayò kọọkan nínú ìfẹsẹwọnsẹ ọlọrẹsọrẹ 